कहा; नासिर-जुनैद गौ-तस्कर थे, पिटाई से एक की मौत पहले ही हो चुकी थी
Rajasthan Junaid Nasir Murder Controversy;  दो मुस्लिम युवकों को बोलेरो में जिंदा जलाने के मामले में राजस्थान पुलिस मुश्किलों में फंसती जा रही है। अब भरतपुर के गोपालगढ़  Follow Haryana Bhiwani Bajrang Dal Monu Manesar Latest News Updates On Dainik Bhaskar
दो मुस्लिम युवकों को बोलेरो में जिंदा जलाने के मामले में राजस्थान पुलिस मुश्किलों में फंसती जा रही है। अब भरतपुर के गोपालगढ़ थाने के SHO राम नरेश का एक वीडियो सोशल मीडिया पर वायरल हो रहा है। इसमें वे यह कहते दिख रहे हैं कि सबूत मिटाने के लिए जुनैद और नासिर को जलाया गया। पिटाई से एक की मौत तो पहले ही हो चुकी थी। मृतक जुनैद राजस्थान पुलिस का इनामी बदमाश था।
बताया जा रहा है कि वीडियो 3 दिन पहले का है। यह एक चैनल का स्टिंग ऑपरेशन था, जिसे सोशल मीडिया पर शेयर किया गया। SHO ऑफ द रिकॉर्ड रिपोर्टर से कह रहे हैं कि जुनैद की 5 मामलों में तलाश थी।
सबूत मिटाने के लिए लगाई थी बोलेरो में आग
केस की जांच कर रहे SHO राम नरेश यह भी कहते नजर आ रहे हैं कि कथित गौ-रक्षकों ने सबूत मिटाने के लिए नासिर और जुनैद को बोलेरो में बैठाकर जला दिया था।
5 लोगों के खिलाफ कराया था मामला दर्ज, सभी हरियाणा के
गोपालगढ़ पुलिस के मुताबिक 15 फरवरी को जुनैद के रिश्तेदार इस्माइल ने जुनैद-नासिर को किडनैप करके मारपीट करने और फिर उनकी हत्या कर देने की रिपोर्ट दर्ज कराई थी। हरियाणा के पांच लोगों पर आरोप लगाया गया। इनमें मुरथल के अनिल, मरोड़ा के श्रीकांत, फिरोजपुर झिरका के रिंकू सैनी, होटल के लोकेश सिंगला और मानेसर के मोनू उर्फ मोहित शामिल हैं।
इनमें से एक आरोपी रिंकू सैनी को राजस्थान पुलिस ने गिरफ्तार किया है, जो गोपालगढ़ पुलिस की कस्टडी में है, उससे पूछताछ की जा रही है। अन्य आरोपी फरार हैं। मामले का मास्टरमाइंड कथित गौ-रक्षक मोनू मानेसर उर्फ मोहित को बताया जा रहा है। पूरा मामला राजस्थान से जुड़ा हुआ है, ऐसे में राजस्थान पुलिस ही मामले की जांच कर रही है। हरियाणा में कोई मुकदमा दर्ज नहीं हुआ है।
वीडियो में SHO दो अन्य के भी नाम ले रहे
VIDEO में गोपालगढ़ SHO यह कहते नजर आ रहे हैं कि इस मामले में हरियाणा निवासी मोनू राणा और विकास आर्य की भी भूमिका है। ये भी हरियाणा के रहने वाले हैं। हालांकि FIR में इनके नाम नहीं है।
रिंकू को मैसेज किसने भेजा?
गोपालगढ़ SHO ने रिंकू सैनी को लेकर कहा कि रिंकू की गलती सिर्फ इतनी है कि इसकी लोकेशन हत्याकांड की जगह मिली है। वह नौगांव आया था। रिमांड के दौरान रिंकू से पूछताछ की जा रही है। यह झूठ भी बोल सकता है। जिसने मोबाइल पर मैसेज किया वह कोई अलग व्यक्ति है।
SHO ने कहा- उसने उसी गाड़ी का नंबर भेजा है। जिस बोलेरो में नासिर-जुनैद को जलाया गया है। रिंकू सैनी के नंबर पर मैसेज भेजा गया है, वह ऑन रिकॉर्ड है। उसे छुपाया नहीं जा सकता। इस मामले में CIA वाले नहीं थे, यह (हत्याकांड) तो इन्होंने (कथित गौरक्षकों) ही किया है।
गांव से निकलने की सूचना लीक हुई
वीडियो में गोपालगढ़ SHO यह कहते दिखाई दे रहे हैं कि नासिर और जुनैद गौ-तस्कर तो थे। SHO ने कहा कि जुनैद और नासिर के बारे में गांव से ही उनके निकलने की सूचना लीक की गई थी। गौ-रक्षकों को क्या पता कि जुनैद और नासिर घर से बोलेरो में निकले हैं।
पिटाई से एक की मौत पहले ही हो गई थी
SHO के मुताबिक कथित गौ-रक्षकों ने नासिर और जुनैद की पिटाई कर हरियाणा पुलिस के सुपुर्द किया। कहा- इन्हें पकड़ो, तो हरियाणा पुलिस ने इनकी कंडीशन देखकर कहा कि हम इनको नहीं लेंगे। जलाने की वारदात इसी कारण हुई। एक तो पिटाई से पहले ही मर चुका था।
इन्होंने (कथित गौ-रक्षक) एविडेंस मिटाने के लिए पिटाई कर दोनों को बोलेरो में डाला, फिर हरियाणा में भिवानी के पास आग लगा दी। जंगल की तरफ से रास्ता जाता है, वहां वारदात हुई।
17 फरवरी को राजस्थान पुलिस ने दी थी दबिश
17 फरवरी को राजस्थान पुलिस ने एक अन्य आरोपी श्रीकांत को पकड़ने के लिए हरियाणा के मरोड़ा गांव में दबिश दी थी। श्रीकांत की मां दुलारी ने आरोप लगाया था कि उन्होंने परिवार को डरा-धमकाकर जबरन घर के गेट खुलवाए। अंदर घुसते ही उन्होंने श्रीकांत के बारे में पूछताछ शुरू कर दी।
उन्होंने जब राजस्थान पुलिस को बताया कि श्रीकांत घर पर नहीं है। यह सुनकर वे भड़क उठे। उन्होंने परिवार के लोगों को गालियां देनी शुरू कर दीं। मारपीट की। इस वजह से श्रीकांत की गर्भवती पत्नी कमलेश के पेट में दर्द होने लगा। उसके बच्चे की मौत हो गई। मां ने आरोप लगाया कि पुलिस श्रीकांत के दो छोटे भाइयों विष्णु और राहुल को पकड़कर ले गई। उधर, भरतपुर एसपी श्याम सिंह ने मारपीट से इनकार किया है। SP ने श्रीकांत के भाइयों को पूछताछ के बाद छोड़ने की बात कही है।
भरतपुर सांसद ने गोरक्षकों के पक्ष में महिला आयोग को पत्र लिख
भरतपुर से BJP सांसद रंजीता कोली ने राजस्थान पुलिस द्वारा कथित गौरक्षकों के परिवार के साथ की गई मारपीट को लेकर महिला आयोग को एक लेटर लिखा है। सांसद ने भरतपुर पुलिस के खिलाफ कार्रवाई की मांग की है।
सांसद ने लिखा है कि हरियाणा के नूंह में नगीना इलाके के मरोड़ा गांव निवासी आरोपी श्रीकांत की तलाशी के दौरान भरतपुर पुलिस ने श्रीकांत के परिजन से मारपीट की। श्रीकांत की पत्नी कमलेश को भी पीटा, जिससे उसके पेट में पल रहे बच्चे की मौत हो गई। यह एक जघन्य अपराध की श्रेणी में आता है।
अलवर के सांसद ने कहा- राजनीतिक फायदे के लिए गो-सेवा से जुड़े संगठन निशाने पर
अलवर सांसद बाबा बालकनाथ ने कहा कि नासिर-जुनैद की हत्या दुखद है। कानून हाथ में नहीं लेना चाहिए था। हालांकि पॉलिटिकल माइलेज लेने के लिए गौ-सेवा से जुड़े लोगों और संगठनों के नाम चुन-चुनकर लिखवाए गए हैं, यह गलत है।
इस घटना से जुड़ी ये खबरें भी पढ़ें...
मुस्लिम युवकों को जलाने के मामले में पुलिस विवादों में:पिटाई से आरोपी की प्रेग्नेंट पत्नी के बच्चे की मौत, भरतपुर SP बोले- नहीं पीटा
दो मुस्लिम युवकों को जिंदा जलाने के मामले में राजस्थान और हरियाणा पुलिस विवादों में घिर गई है। राजस्थान पुलिस पर युवकों जलाने के आरोपी श्रीकांत की प्रेग्नेंट पत्नी से पिटाई करने का आरोप लगा है। पिटाई के बाद महिला के बच्चे की मौत हो गई। इधर, रविवार को पिटाई की बात को राजस्थान पुलिस ने खारिज कर दिया।
भरतपुर SP श्याम सिंह ने कहा कि पुलिस श्रीकांत के घर जरूर गई थी। वह मिला नहीं था। घर के बाहर से उसके दो भाइयों को पुलिस लेकर आई थी। पूछताछ के बाद दोनों भाइयाें को भी छोड़ दिया गया। (पूरी खबर पढ़ें)
गौ-तस्करी के शक में दो युवकों को जिंदा जलाया:गौ-रक्षकों पर आरोप, परिवार ने विरोध के बाद किया सुपुर्दे खाक
भरतपुर के दो युवकों को हरियाणा में जिंदा जलाने मामला तूल पकड़ता जा रहा है। इस मामले में राजस्थान पुलिस ने एक व्यक्ति को हिरासत में लिया है, लेकिन इस बारे में पुलिस ने कोई खुलासा नहीं किया है। दिनभर अंतिम संस्कार से इनकार कर रहे परिवार ने शाम 5 बजे दोनों मृतकों जुनैद और नासिर को सुपुर्दे खाक कर दिया है। जुनैद और नासिर को हरियाणा के भिवानी में गौ-तस्करी के शक में बोलेरो कार में जिंदा जला दिया गया था।
गौ-तस्करी के शक में राजस्थान के दो युवकों को जलाने के इस गंभीर मामले को लेकर शुक्रवार सुबह भरतपुर में मेव समाज की महा पंचायत हुई। इसमें भरतपुर के कई गांवों के लोगों के साथ राजस्थान सरकार में राज्यमंत्री जाहिदा खान भी पहुंचीं। (पूरी खबर पढ़ें)
नासिर-जुनैद मामले में बजरंग दल संयोजक को मर्डर की धमकी
भरतपुर जिले के पहाड़ी थाना इलाके के गांव घाटमीका के दो युवकों नासिर और जुनैद की हरियाणा के भिवानी में हुई हत्या के खिलाफ आक्रोश है। हत्याकांड को लेकर अलवर के बजरंग दल प्रान्त संयोजक के पास बिहार से कॉल आया। फोन करने वाले ने जान से मारने की धमकी दे डाली। पूरी खबर पढ़ें